TSARA CIKIN AURE	116 - TARBIYYAR IYALI A MAHANGAR ALKUR'ANI DA AHLULBAITI
a dabi'ance namiji na bincike neman matar da za ta kasance tsara gareshi, haka al'amarin yake wajen mace, dole ne a kalli tsara wajen samar da iyali da tabbatar da al'amarin aure, sai dai cewa batun tsara ta fuskanin ma'anarta na sassabawa da sabawar wayewa da al'adu da kuma mahallin da ka taso ciki, ta yiwu wasu cikin al'ummu su kalli tsara da cancanta na tare da mai tarin dukiya, wasu kuma su kalli tsara da cancanta cikin takardar shaidar kammala karatun jami'a, wasu kuma su kalli alfarmar danginka daga muqamansu dukiya da dai sauransu.
a daidai lokacin da shi kuma muslunci ke kallonta cikin hankali da riqo da addini da kyawawan dabi'u.
imam rida (as) ya ce: mala'ika jibrilu ya sauka wajen annabi (as) sai ya ce: ya muhammadu ubangijinka yana gaisheka yana kuma cewa: haqiqa `yan mata daga cikin mata matsayin `ya`yan bishiya ne ga bishiya, idan suka nuna basu da wani magani da wuce ciresu daga jikin bishiyar, idan kuma aka qi yin hakan to rana za ta lalatasu iska kuma ta canja su, haqiqa yan`mata idan suka riski abin da kammalalliya mace ke riska to basu da wani magani da yawuce a sama musu miji, idan kuma ba aikata haka ba to ba za a tsira daga fitinarsu ba, sai manzon Allah (saw) ya hau mimbari ya yiwa mutane huduba da sanar da su abin da Allah ya umarce shi, sai suka ce: su wa zamu aurarwa ? sai ya ce musu: wadanda suke tsara garesu, sai suka ce su waye suke tsara garesu ? sai ya ce : muminai sashensu tsara ga sashe, sannan bai sauko daga wannan mimbari ba har sai da ya aurawa miqdadu dan aswad dabba'atu, sannan ya ce: kadai na aurawa miqdad `yar ammina don aure ya sauqaqa.
2-ankarbo daga sadiq (as) daga babanninsa (as) ya ce: manzon Allah (saw) ya ce: aure dai bauta ne, idan dayanku ya aurar da `ya to haqiqa ya bautar da ita, sai kasan inda zaka kai `yarka bauta
Annabi (as) ya yi bayanin aure matsayin bauta, haqiqa mace ta na kasancewa baiwa fursuna ga mijinta, saboda haka dole mutum ya lura da mahallin da zai sanya `yarsa abin qaunarsa.
3-Ankarbo daga zurara daga baban jafar (as) ya ce: aliyu dan husaini ya ga wata mace cikin makka sai ya nemi aurenta ya aureta ta kasance wajensa, ya na da wani abokin daga madina wanda bai ji dadin aurensa da matar ba,sai wannan abokin nasa ya yi tambaya game da wannan mata, aka gaya masa cewa ita daga alu zi jiddin take daga banu shaibani cikin gidan aliyyin daga mutanenta. sai nan take ya tafi wajen aliyu dan Husain ya ce masa: raina fansarka, aurenka bai gushe ya na cikin zuciyata na kuma ce yanzu aliyu dan husaini ne ya auri macen da ba a santa ba mutane na surutu kan hakan ban gushe ba ina tambaya kanta har na gano cewa daga gidan shaibani ta fito, sai aliyu dan husaini(as) ya ce: da na kasance ina zatonka mafi kyawun ra'ayi daga abin da na ke gani, Allah ya zo da muslunci ya daukaka qasqantacce da shi ya kammala tauyayyiya, ya karrama wulaqantacce, saboda haka babu wata wulaqanta kan musulmi kadi dai wulaqanta wulaqantar jahiliya.
1- dag alkafi da isnadinsa daga sumali ya ce: na kasance wajen baban jafar (as) sai wani mutum ya nemi izininsa sai ye masa izini, sai mutumin ya shigo ya yi sallama baban jafar (as) ya yi maraba da shi ya matso da shi kusa ya tambaye shi, sai mutumin ya ce: raina fansarka, na nemi auren `yar masoyinka wane dan baban rafi'u sai ya kore ni ya kyamaceni ya wulqantani saboda munina da talauci da baqunta, haqiqa baqin ciki ya cikan zuciya nayi burin ma ace na mutu.
3- sai baban jafar (as) ya ce: jeka wurinsa kai ne dan aike ne ya zuwa gareshi ka ce masa: na ce ya aurawa munjihu dan rimahu masoyina `yarsa kada ya koreshi.
7- baban hamzatu sumali ya ce: sai naga mutumin ya zubura cikin farin ciki da saqon baban jafar (as) yayinda mutum ya tafi sai imam (as) ya ce : akwai wani mutum da ya kasance daga mutanen garin yamamatu ana kiransa da juwaibar ya zo wajen manzon Allah (saw) yana baqo mai neman mafaka sai ya muslunta ya kyawunta musluncinsa sannan shi wannan mutumin ya kasance gajere mummuna talaka wanda ke halin buqatar kayan da zai sanya jikinsa, ya kasance daga munanan sudan sai manzon Allah (saw) ya rungumeshi saboda halin da ya ke ciki na baqunta da tsiraita ya kasance ana bashi sa'i guda daga dabino, ya tufatar da shi da kayan sawa biyu kuma ya yi umarni da a barshi ya dinga kwana cikin masallaci sai ya zauna nan ila masha'Allah har baqi suka yawaita daga wadanda suke shiga muslunci daga mabuqata daga madina har masallacin ya zama ya yi musu kadan, sai ubangiji ya yi wahayi ga annabi ya umarce shi ya tsarkake masallaci da fitar da masu kwana daga cikinsa waje da kuma toshe kowacce qofar duk wani wanda ke da qofa a masallaci face qofar ali da gidan fatima (as) gidanta ya tabbatu a yadda yake. shiko masallaci a ka hana kowa kwanciya cikinshi.
a dan rufa musu wani waje da zasu dinga fakewa sai ko akayi hakan aka umarcin dukkanin baqi da komawa wannan sabon wajen , sannan annabi (as) ya dinga kawo musu dabino da alkama da sha'ir da busasshen inibi wanda ya kasance tare da shi , musulmi sun kasance suna kai musu taimako suna tausaya musu ganin yadda annabi ke tsananin tausayinsu , suna kai musu sadaqarsu da suke fitarwa.
Wata rana manzon Allah (saw) saboda tausayinsa da rahama ya dubi juwaibar ya ce masa: da za ka aura daga mata ka kiyaye farjinka ita kuma ta taimaka maka duniyarka da lahira, sai juwaibar ya ce: ya manzo Allah (saw) mahaifana fansarka wacece za ta yi kwadayin aurena alhalin banda wani matsayi banda dangi banda kudi banda kyawu wacce mace ce zata soni ? sai manzon Allah ya ce masa ? ya juwaibar haqiqa Allah da muslunci ya qasqantar da wanda ya kasance a jahiliya ma'abocin girma da daukaka, da muslunci ya girmama wulaqntacce a jahilya, ya qasqantar da mai daukaka a jahiliya da muslunci ya kuma daukaka qasqantacce da muslunci, ya tafiyar da girma da alfahari qabilun larabawa na jahiliya, a yau dukkanin mutane fararensu da baqaqensu quraishawa da ragowar larabawa da dukkanin ajamawa daga adamu suke haqiqa adamu Allah ya halicce shi daga yunbu, haqiqa mafi soyuwa wajen Allah ranar qiyama daga cikin mutane shi ne wanda ya fi kowa biyayya gareshi da tsoransa.
ya juawibar yau ban san wani mutum da ya fika daraja ba face wanda ya fika taqawa da da`a ga Allah, sannan ya ce masa: kaje wajen ziyad dan lubaid wanda yake yana daga cikin mafi girman matsayi daga qabilar bayada ka ce masa: manzon Allah ya ce masa ya aurar da `yarsa zulfa'u ga juwaibar, sai juwaibar ya tafi da saqon manzon alllah (saw) ga ziyad dan lubaid ya sameshi a gida tareda jama'a daga mutanensa sai ya nemi izini akayi masa izini ya yi musu sallama sannan ya ce: ya ziyad dan lubaidi haqiqa nidan aiken manzon Allah (saw) cikin wata buqata tawa in bayyana maka ko kuma in boyeta gareka ? sai ziyad dan lubaid ya ce: a'a bayyana cikin hakan akwai daukaka da alfahari gareni.
sai yace: haqiqa manzon Allah (saw) yana umartarka da ka aurar da `yarka zulfa'u ga juwaibar, sai ya ce masa shin manzon Allah (saw) ne ya aiko ka da wannan saqo ya juwaibar ? ya ce: na'am ban kasance ina yin qarya ba kan manzon Allah (saw) sai ziyad ya ce: mu bama aurar da `ya`yanmu sai ga wadanda suke tsara garesu daga mutanen madina, ka tafi ya juwaibar har sai naga manzon Allah (saw) in gaya masa uzurina, sai juwaibar ya juya ya tafi yana cewa wallahi ba da wannan qur'ani ya sauka ba da haka ne annabtar muhammadu (saw) ta bayyana ba.
ashe zulfa'au ta ji duk tattaunawar da ta kasance tsakanin babanta da juwaibar lokacin tana cikin daki, sai ta aika wajen babanta, da ya zo wajenta sai ta ce masa: ya babana wacce irin magana na ke ji daga gareka kana tattunawa da juawaibar ? sai ya ce mata: ya gaya mini cewa manzon Allah (saw) ya aiko shi gareni ya na cewa ka aurar da `yarka zulfa'u ga juwaibar, sai ta ce masa: wallahi juwaibar ba zai wa manzon Allah (saw) qarya ba a hallararsa yanzu ka aika dan saqo ya dawo da juwaibar.
sai ziyad ya aika da dan aike ya riski juwaibar, sai ziyad ya cewa juwaibar: zanje in tabbatar da maganarka sannan zan dawo gareka, ziyad ya tafi wajen manzon Allah (saw) ya ce babana da babata fansarka haqiqa juwaibar ya zo wajena da saqonka ya ce mini: haqiqa manzon Allah ya na ce maka ka aurawa juwaibar `yarka zulfa'u amma ban tausasa harshe cikin magana ba sai naga yafi dacewa inzo in ganka mu bama aurar da `ya`yanmu face da sa'anninsu tsaransu daga mutanen madina, sai manzon Allah (saw) ya ce masa: juwaibar mumuni ne kuma mumuni shi ne tsra ga mumina, musulmi shi ne ya dace da musulma, ka aura masa ya ziyad ka da ka kyamaceshi.
sai ziyad ya koma gida ya je wajen `yarsa zulfa'u ya gaya mata abin da ya ji daga manzon Allah (saw) sai ya ce masa duk da kasantuwar ka sabawa manzon (saw) to daga baya kayi tunani, sai ya aurawa juawaibar zulfa'u kan sunnar Allah da manzon Allah (saw) ya lamunce masa biyan sadakinta, ziyad ya shirya mata dukkanin kayan daki suka aikawa juwaibar suna tambayarsa shin kana da gida mu rako maka ita gidan, sai ya ce: wallahi banda gida, ziyad ya ce: ku shiryata tareda gida da shimfida da kayyyaki , sannan suka tufatar da juwaibar da kaya biyu aka kai zulfa'u dakinta aka kaimata ango juwaibar ya na cikin halin cike da baqin ciki yayinda ya ganta ya kalli kayan alatu da ke gidan da qamshin turare da ya dumame gidan sai yayi wuf ya koma kusurwar gidan bai gusheba yana ta tilawar qur'ani ya na ruku'u da sujjada har alfijir ya keto, yayin da ya ji kira sai ya fito ita ta fito tareda shi ta yi alwala ta yi sallar asubahi, sai aka tambayeta shin ya kusance ki ya shafeki ?
sai ta ce bai gushe ba ya na ta yin tilawa da ruku'u da sujjada har ketowar alfijir har sai da ya ji kirn sallah, dare na biyu ya qara maimaita haka, sai suka boyewa ziyad labarin abin da ke faruwa, dare na uku sai aka baiwa mahaifinta labari, sai ya tafi wajen manzon Allah (saw) ya ce: babana da babata fansarka ya manzon Allah ka umarce ni da aurawa juwaibar kuma wallahi shi bai cancanci wanda zamuyi auratayya da shi ba amma biyayyarka ta tilastani auratayya da shi, sai annabi (as) ya ce masa: wanne abu kuke inkari daga gareshi ? haqiqa mumun shirya masa gida da kayayyakin alatu da ado aka kaima masa `yata sai aka shigar da shi dakinta alhalin ransa bace, bai ko yi mata magana ba bai kalleta ba bai kusanceta ba, sai kawai ya tashi ya koma kusurwar gida ya kama tilawa da ruku'u da sujjada har sai da ya ji kiran sallah ya fito, ya qara aikata haka dare na biyu haka na dare na uku, bai kusantarta, har Allah ya kawo ni wajenka bama tsammanin ya na son mata.
saboda haka kayi duba cikin al'amarinmu, sai mahaifinta ya juya ya tafi, manzon Allah(saw) ya aika aka zo masa juwaibar, ya ce masa: shin kai baka kusantar mata ? sai juwaibar ya ce: sai kace ni ba namiji ne bane, na'am haqiqa ni ina tsananin son mata da sha'awarsu, sai manzon Allah (saw) ya ce: haqiqa an bada labarinka sabanin abin da kake siffanta kanka da shi, haqiqa an gaya min cewa su sun shirya maka gida da shimfida da kayayyakin ado an shigar maka da matarka kyakkyawa ma'abociyar qamshi, amma kuma kai sai ka zo cikin baqin ciki da bacin rai ko kallonta da yi mata Magana ba kai ba ba ka ko kusanceta ba, me ye ya baka mamaki ?
sai ya ce: ya manzon Allah an kaini gida mayalwaci naga shimfidu da kayyayaki da mace kyakkayawa cikin qamshi, sai na tuna da halin da na kasance cikin da baquntata talaucina da wulaqanata da yanda na kasance tare da sauran baqi da talakawa, sai na qaunaci ace na nuna godiya kan abin da Allah ya bani haqiqa godiya, shi ne na lazimci kusurwar gidan ina sallah da tilawar qur'ani har sai da naji kiran sallah, yayin da gari ya waye sai na zabi yin azumi, shi ne na maimaita haka tsawon kwanaki uku, sai na auna godiyata kana bin Allah ya bani ba baki komi ta ke ba, amma da izinin Allah zan yardar da ita da su.
sai manzo Allah ya aika aka kira ziyad dan lubaid, ya sanr da shi abin da juwaibar ya gaya masa, sannan manzon Allah (saw) ya fito wani yaqi tare da juwaibar wanda a cikin wannan yaqi ne juwaibar ya yi shahada, ba a samu wata bazawara mafi infaqi daga ita ba bayan juwaibar.
5-alkafi : daga ba'arin sahabbanmu daga taimauli daga naka'i daga muhammad dan sinan daga wani mutum daga baban Abdullah (as) ya ce: wani mutum ya je wajen annabi (as) sai ya ce: haqiqa ni ina da mai tsatstsadan sadaki cikin larabawa ina son ka karbeta kuma ita `ya ta ce , sai annabi (as) ya ce: na karba, sai mutumin ya ce dayarfa, sai annabi s.a.w ya ce wacce kuma ? sai mutumin ya ce: itace wacce ta ke lafiyarta qalau wani ciwo bai taba shafarta ba, sai annabi ya ce: bani buqatar ta ka aurawa halibu, dajin haka sai yanayin mutumin ya canja, sannan ya juya ya tafi wajen mahaifiyarta ya gaya mata abin da ya faru, sai ita ma yanayinta ya canja, yayin da `yar ta ji abin dabya faru, sai ta cewa mahaifanta: ku yardar mini abin da manzon Allah (saw) ya yardar mini, sai damuwarsu ta yaye, sai mahaifinta ya koma wajen manzon Allah (saw) ya gaya masa abin da `yarsa ta zaba, sai manzon Allah ya ce: na sanya aljanna sadakinta.
Sufwan ya qara yace : sai halibut ya mutu sadakinta ya zamanto ya kai ga dirhami dubu dari.
6- alkafi : muhammad daga ahamad da ali daga babansa daga dan faddal wani mutu daga mutanen basara shaibani ya wuce aliyu dan husaini (as) sai aliyu dan husaini (as) ya ce masa: shin kana da `yar'uwa sai ya ce: na'am , sai imam y ace aurar mini da ita , sai mutumin ya ce : na'am ya tafi, sai wani daga sahabban aliyu dan husaini (as) ya bi bayansa har ya kai ga gidansa, sai ya tambaya game da mutumin sai aka ce masa shi ne wane dan wane kuma shi ne shugaba cikin mutanensa. sai ya dawo wajen imam ya ce: ya baban hassan na yi tambaya game da wannan sirikin naka shaibani suna riya cewa shi ne shaugaban muatanensa, sai aliyu dan husaini (as) ya ce masa: haqiqa ni zan bayyanar maka abin da nake gani da abin da nake ji, ashe baka san cewa Allah da muslunci ya daukaka wulaqantacce ya cika masa daga tawaya ya karrama shi daga wulaqanta, babu wulaqanta kan musulmi, wulaqanta na kan jahiliya
7-alkafi: aliyu daga babansa daga dan faddal daga sa'alaba dan maimun daga wajen wanda ya ke riwaita daga baban Abdullah (as) cewa aliyu dan husaini ya auri wata baiwar Hassan dan aliyu (as) sai abdul-malik dan marwan ya ji labari sai ya rubuta wasiqa zuwa ga husaini dan ali (as) ya n ace masa: kai ka zama mijin baiwa, sai aliyu dan husaini (as) ya mayar masa da amsa da cewa: Allah da muslunci ya daukaka qasqantacce ya kammalashi daga naqasa ya karrama shi daga wulaqanta, babu wulaqanta kan musulmi kadai dai wulaqanta itace wulaqantar jahiliya, haqiqa manzon Allah saw) ya aurawa bawansa kuma ya auri baiwarsa, yayin da wasiqar imam ta isa hannun abdul malik sai ya cewa wanda ke kewaye da shi: ku bani labari game da mutumin ya aikata abin da mutane ke ganinsa wulaqanci amma kuma babu abin da ya qara masa sai daraja ? sai suka ce ai ba kowa bane face sarkin muminai, sai ya ce musu a'a wallahi ba shi bane, sai suka ce mu dai bamu san kowa face sarkin muminai, yace bashi bane sai dai cewa ba kowa bane face aliyu dan husaini (as).
8 daga husaini dan bashar ya ce: na rubuta wasiqa zuwa ga aliyu dan husaini (as) inace masa ina da wani `dan'uwa makusanci da ya nemi auren `yata sai dai kuma ya na da munin dabi'a, sai imam ya ce masa : ka da ka aura masa matuqar ya na da munin hali.
9 daga husaini dan bashshar ya ce: na rubuta wasiqa zuwa ga baban jafar (as) wani mutum ya nema daga gareni sai imam yace masa: duk wanda ya nema daga gareku ku ka aminta da addininsa da amanarsa kowa ya kasance to ku aura masa:
idan baku aikata hakan ba wata fitina za ta kasance cikin qasa da fasadi babba anfal aya.
Da wannan aya mai daraja imam (as) ya qafa dalili kan cewa dukkanin wanda ya tsananta al'amarin aure kamar tsadar sadaki cikin wannan haqiqa yana daga wadanda suke taimakawa cikin yada fasadia a ban qasa, haqiqa aure garkuwa ne daga yawa yawan tuntube da zunubai da laifuka daidaku da jama'a.
Dukkanin wanda ya bar aure ko kuma ya tsananta al'amarinsa bai sauqaqa shi ba to haqiqa ya tallafawa yaduwar fitina da barna mai girma cikin qasa.
10 daga sadiq (as) ya ce: muminai sashensu ne daidai da sashe ya ce: sa'an aure wanda ya cancanta ya kamata ya kasance yana da kamewa da yalwa.
Daga cikin abin lura cikin tsara a aure shi ne taqawa, mai ya sanar da kai game da taqawa, lalle alherin duniya da lahira na cikinta, tana bayyanar da alamunta hatta cikin rayuwar aure.
12 daga littafin tahzibul ahkam: wani mutum ya zo wajen hassan (as) yana neman shawararsa kan aurar da 'yarsa, sai ya ce masa: ka aurar da ita ga mai tsoron Allah, haqiqa shi mai tsoron Allah idan ya so ta zai karrama ta, idan kuma ya qita ba zai danne haqqinta ba ba zai zalunceta ba, zai yi mata mu'amala da adalci da ihsani da alheri.
13 – wannan ga wanda ya aurar da `yarsa ga mai taqawa amma game da wanda ya aurawa fasiqi haqiqa ba zai kiyaye haqqoqin Allah da mutane ba, manzon Allah (saw) ya ce: duk wanda ya aurawa fasiqi `yarsa to haqiqa ya yanke zumuncinsa, sanann sananne abu ne cewa mai yanke zumunci ya na wuta, haqiqa mustahabbine sadar da zumunci, kuma an haramta yanke shi kamar yadda aka ambaceshi a muhallinsa.
Daga cikin sabo kwai zina da shan barasa, haqiqa hani mai tsanani ya zo kansu.
14- daga halabi ya ce: sadiq (as) ya ce: kada ku auri macen da ta shahara da zina haka ma namiji da ya shahara da zina face kun san cewa sun tuba.
17- manzon Allah(saw) yace: ku aurarwa da tsaraiku sannan kuma ku aura daga gare su, kuma kuyi zabi cikin inda za ku sanya digon maniyyinku.
Sannan ma'auni cikin ala'amarin shi ne muslunci, ba wadata ba ko dukiya, kamar yadda manzon (saw) ya aikata don cikin tabbatar da hakan, ya ce: na aurawa zaidu dan harisa zainab `yar jahash alhalin shi talaka ne, na kuma aurawa miqdad dabba'atu `yar zubair dan abdul mudallib wacce ta kasance daga gidan manyan quraishawa da shugabanninsu, saboda mutane su sani mafi girma matsayi da daraja na tareda muslunci.
18-daga baban jafar (as) ya ce: manzon Allah (saw) ka da ku zagi quraishawa kada kuyi qiyayya da larabawa, kada ku qasqantar da bayi, ka da ku zauna tare da kuzawa, ka da ku aurar musu, haqiqa suna da wata jijiya da ke kiransu da rashin cika alqawari.
19- daga fiqihu rida (as) idan mutumin da kuka nutsu da addininsa da halayensa ya nemi aura daga cikinku to ku ba shi, kada talauci da rashi ya hanaku ba shi, Allah madaukaki na cewa:
idan suka rabu da juna Allah zai azurta kowannensa daga falalarsa. Idan sun kasance talakawa faqiarai Allah zai wadatasu daga falalarsa Allah mayalwacine masani.
kada da ku aurawa mashayin giya haqiqa duk wanda ya aikata haka to kamar ya tura 'yarsa zuwa ga.
20- sashen kawarijawa sun cewa hisham dan hakam: shin wadanda ba larabawa ba zasu iya aurar larabawa ? sai ya ce: na'am, sai suka qara cewa: shin larabawa za su iya auren quraishawa ? ya ce na'am, shin quraishawa za su iya aurar hashimawa ? yace na'am, sai wannan kawarij ya je wajen imam sadiq (as) ya bashi labari sannan ya ce ina sauraro daga gareka, sai imam (as) ya ce: na'am ina fadin haka sai kawarij ya ce : to gani yanzu nazo ina nema daga gareka, sai imam (as) ya ce masa: haqiqa kai tsara ne ka cancanta cikin addininka da matsayinka cikin mutanenka, sai dai cewa Allah ya katangemu daga sadaqa wadda ita dattin hannun mutane ce, saboda mu kyamar yin tarayya cikin abin da Allah ya fifita da shi da wanda Allah bai sanya masa abin da ya sanya mana ba, sai kawarij ya ta shi ya na cewa: wAllahi ban taba ganin mutumin yayi martani da mafi munin martani da abin da ya fito daga zancen ma'abocinsa.
21-daga baban Abdullah (as) ba don Allah ya halicci sarkin muminai ali (as) da babu wanda zai kasance tsara ya cancanta da auren Fatima bisa qasa.
24- daga zurara y ace : na cewa babab jafar (as) ina tsoron ka da ka qi halasta mini aure `yar wanda da ba'a mazhaba ya ke ba , sai y ace : me ai hana ka auren wawaye daga mata wadanda ba su san abin da ka ke kai ba kuma ba sa qiyayya da iyalan annabi (as).
26- daga zurara ya ce: na cewa baban Abdullah (as) in auri murji'a ko haruriyya ko qadariya ? sai y ace: a'a, na umarce ka da wawiya daga mata, sai ya ce : ba wata mace face mumina ko kafira ? sai baban Abdullah (as) ya ce : ina wanda Allah ya togace, fadin Allah ya fi gasgatuwa daga fadinka:
ka da ku auri mata mushrika har sai sun yi imani ko da kuwa sun qayatar da ku , ka da ku auri maza mushriki har saisun yi imani ko da kuwa sun qayatar da ku , bawana mumini shi ne mafi daga mushriki ko kuwa mushrikin ya qayatar da ku.
Wadancananka haqiqa musulmi sun kasance suna aura daga cikin ahlul-kitabi daga yahudu da nasara har zuwa lokacinda aya ta sauka tayi hani da kasantuwar musulmi ya aura daga mushrikai ko kuma ya aura musu, sannan Allah madaukaki cikin suratul ma'ida abin da ya goge wanann aya sai ya ce
da abincin wadanda aka baiwa littafi halal ne gareku, abincinku halal ne garesu, da kamammu daga mata muminai da kamammu daga daga wadanda aka baiwa littafi gabaninku.
sai Allah yayi idlaqin ayar bayan da ya hana ya bar fadinsa ( ka da ku auri maza mushrikai har sai sunyi imani. a kan halin da yake bai goge shi ba.
[5] Almaqib m 3 sh 381
[9] Baqara:221